title: 2008 m. rugsėjo 29 d. Tarybos direktyva 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (Nauja redakcija)

text:
8.10.2008

               LT

               Europos Sąjungos oficialusis leidinys

               L 267/8

      TARYBOS DIREKTYVA 2008/90/EB
   2008 m. rugsėjo 29 d.
   dėl prekybos vaisinių augalų dauginamąja medžiaga ir sodininkystei skirtais vaisiniais augalais
   (Nauja redakcija)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1992 m. balandžio 28 d. Tarybos direktyva 92/34/EEB dėl prekybos vaisinių augalų dauginamąja medžiaga ir sodininkystei skirtais vaisiniais augalais (2) buvo kelis kartus iš esmės pakeista (3). Kadangi reikalingi nauji pakeitimai, siekiant aiškumo reikėtų išdėstyti nauja redakcija.

               (2)

               Bendrijos žemės ūkyje sodininkystė užima svarbią vietą.

               (3)

               Geri vaisių auginimo rezultatai didžia dalimi priklauso nuo jų dauginimui naudojamos medžiagos bei nuo vaisinių augalų, skirtų sodininkystei, kokybės bei augalų sveikatos.

               (4)

               Bendrijos lygiu suderintais reikalavimais užtikrinama, kad visoje Bendrijoje pirkėjai gautų geros kokybės ir sveiką dauginamąją medžiagą bei vaisinius augalus.

               (5)

               Kiek tai šiuo metu susiję su augalų sveikata, tokie suderinti reikalavimai turi derėti su 2000 m. gegužės 8 d. Tarybos direktyva 2000/29/EB dėl apsaugos priemonių nuo kenksmingų augalams ar augaliniams produktams organizmų patekimo į Bendriją ir išplitimo joje (4).

               (6)

               Yra tikslinga nustatyti Bendrijos taisykles toms vaisinių augalų gentims ir rūšims, kurios turi didžiausią ekonominę svarbą Bendrijai, numatant Bendrijos tvarką, pagal kurią vėliau bus įtraukiamos kitos gentys ir rūšys į genčių bei rūšių, kurioms ši direktyva taikoma, sąrašą. Į sąrašą turėtų būti įtrauktos gentys ir rūšys, kurių auginimas yra paplitęs valstybėse narėse ir kurių dauginamosios medžiagos ir (arba) vaisinių augalų rinka yra pakankamai didelė, apimanti daugiau negu vieną valstybę narę.

               (7)

               Nepažeidžiant Direktyvos 2000/29/EB nuostatų dėl augalų sveikatos, netikslinga taikyti Bendrijos dauginamosios medžiagos ir vaisinių augalų prekybos taisykles, kai nurodoma, kad tokie produktai yra skirti eksportui į trečiąsias šalis, nes ten taikomos taisyklės gali skirtis nuo šios direktyvos taisyklių.

               (8)

               Siekiant aiškumo reikėtų apibrėžti reikalingas sąvokas. Šios apibrėžtys turėtų remtis mokslo bei technine pažanga ir aiškiai bei visapusiškai nusakyti atitinkamą sąvoką siekiant paprasčiau suderinti vidaus rinką atsižvelgiant į visas naujas rinkos teikiamas galimybes ir visus naujus dauginamosios medžiagos auginime naudojamus procesus. Šios apibrėžtys turėtų būti suderintos su priimtomis Bendrijos teisės aktų sąvokų apibrėžtimis, susijusiomis su prekyba kitokia dauginamąja medžiaga.

               (9)

               Pageidautina nustatyti tarptautinėmis schemomis pagrįstus augalų sveikatos ir kokybės standartus kiekvienai vaisinių augalų genčiai bei rūšiai, kurie, inter alia, gali apimti nuostatas dėl tikrinimo dėl patogenų. Todėl yra tikslinga nustatyti, jei įmanoma, kad skirtingų prekiauti skirtų dauginamosios medžiagos ir vaisinių augalų kategorijų suderintų taisyklių sistema būtų grindžiama tomis tarptautinėmis schemomis.

               (10)

               Kadangi pagal dabartinę žemės ūkio praktiką reikalaujama, kad dauginamoji medžiaga ir vaisiniai augalai būtų oficialiai ištirti arba ištirti oficialiai prižiūrint, kaip numatyta kitoms Bendrijos teisės aktų reglamentuojamoms rūšims.

               (11)

               Genetiškai modifikuota dauginamoji medžiaga ir vaisiniai augalai neturėtų būti pateikiami į rinką ir vaisių veislės neturėtų būti oficialiai registruojamos, kol nėra imtasi visų atitinkamų priemonių siekiant išvengti bet kokio pavojaus žmonių sveikatai ar aplinkai, kaip nurodyta 2001 m. kovo 12 d. Europos Parlamento ir Tarybos direktyvoje 2001/18/EB dėl apgalvoto genetiškai modifikuotų organizmų išleidimo į aplinką (5) ir 2003 m. rugsėjo 22 d. Europos Parlamento ir Tarybos reglamente (EB) Nr. 1829/2003 dėl genetiškai modifikuoto maisto ir pašarų (6).

               (12)

               Pageidautina užtikrinti genetinės įvairovės išsaugojimą ir tvarų naudojimą. Vadovaujantis atitinkamais Bendrijos teisės aktais reikėtų imtis tinkamų biologinės įvairovės apsaugos priemonių siekiant užtikrinti esamų veislių išsaugojimą.

               (13)

               Yra tikslinga nustatyti reikalavimus prekybai medžiaga, skirta bandymams, moksliniams tyrimams ar selekciniam darbui, jei ši medžiaga neatitinka normalių augalų sveikatos ir kokybės standartų dėl savo ypatingos paskirties.

               (14)

               Už tai, kad produktai atitiktų šioje direktyvoje nustatytus reikalavimus, pirmiausia atsako dauginamosios medžiagos ir (arba) vaisinių augalų tiekėjai. Yra tikslinga apibrėžti tiekėjų vaidmenį ir jiems taikomus reikalavimus. Tiekėjai turėtų oficialiai registruotis, kad dauginamosios medžiagos ir vaisinių augalų sertifikavimo procesas būtų skaidrus ir ekonomiškai pagrįstas.

               (15)

               Tiekėjai, kurie parduoda tik galutiniams naudotojams neprofesionalams, gali būti atleisti nuo privalomo registravimosi.

               (16)

               Dauginamosios medžiagos ir vaisinių augalų pirkėjų interesas yra, kad veislių pavadinimai būtų žinomi ir kad jų tapatumas būtų išsaugotas užtikrinant sistemos atsekamumą ir didinant pasitikėjimą rinka.

               (17)

               Šį tikslą geriausiai galima pasiekti turint bendro pobūdžio žinių apie veislę (ypač senų veislių atveju) arba turint galimybę pasinaudoti veislės aprašymu, pagrįstu Bendrijos augalų veislių tarnybos (CPVO) protokolais arba jų nesant – kitomis tarptautinėmis ar nacionalinėmis taisyklėmis.

               (18)

               Siekiant užtikrinti dauginamosios medžiagos ir vaisinių augalų tapatumą ir tvarkingą prekybą, reikėtų nustatyti Bendrijos taisykles dėl siuntų atskyrimo ir ženklinimo. Etiketėse turėtų būti nurodyti duomenys, skirti tiek oficialiai kontrolei, tiek naudotojui informuoti.

               (19)

               Atlikdamos kontrolę ir patikrinimus kompetentingos valstybių narių institucijos turėtų užtikrinti, kad reikalavimai dėl dauginamosios medžiagos ar vaisinių augalų ir tiekėjų būtų vykdomi. Šių patikrinimų lygis, intensyvumas ir dažnumas turėtų būti nustatyti atsižvelgiant į atitinkamos medžiagos kategoriją.

               (20)

               Reikėtų nustatyti Bendrijos kontrolės priemones, kuriomis būtų užtikrinta, kad šioje direktyvoje nustatyti standartai yra vienodai taikomi visose valstybėse narėse.

               (21)

               Turėtų būti nustatytos taisyklės, leidžiančios laikinų tiekimo sunkumų atveju dėl stichinių nelaimių, pvz., gaisro ir audrų arba nenumatytų aplinkybių prekybai dauginamąja medžiaga ir vaisiniais augalais taikyti ne tokius griežtus reikalavimus, kokie nustatyti šioje direktyvoje – ribotą laikotarpį ir laikantis specialių sąlygų.

               (22)

               Laikantis proporcingumo principo turėtų būti įtraukta nuostata, kuria valstybėms narėms leidžiama atleisti visus smulkius augintojus, kurie dauginamąją medžiagą ir vaisinius augalus augina ir parduoda vietos rinkoje galutiniam vartojimui asmenims, neužsiima augalų auginimu kaip profesionalia veikla („vietinė apyvarta“), nuo ženklinimo reikalavimų ir jų oficialiai netikrinti bei nekontroliuoti.

               (23)

               Valstybėms narėms turėtų būti uždrausta I priede nurodytoms gentims ir rūšims nustatyti naujus reikalavimus ar prekybos apribojimus, kurie skirtųsi nuo šioje direktyvoje numatytų.

               (24)

               Reikėtų nustatyti nuostatą, kuria leidžiama Bendrijoje prekiauti dauginamąja medžiaga ir vaisiniais augalais, išaugintais trečiosiose šalyse, jei bus suteikiamos tokios pačios garantijos, kokios yra suteikiamos Bendrijoje išaugintiems vaisiniams augalams bei dauginamajai medžiagai, ir bus laikomasi Bendrijos taisyklių.

               (25)

               Siekiant suderinti valstybių narių taikomus techninius tikrinimo metodus ir norint palyginti Bendrijoje išaugintus vaisinius augalus bei dauginamąją medžiagą su medžiaga, išauginta trečiosiose šalyse, reikėtų atlikti palyginamuosius tyrimus ir nustatyti, ar tokie produktai atitinka šios direktyvos reikalavimus.

               (26)

               Siekiant išvengti bet kokių prekybos sutrikimų valstybėms narėms reikėtų leisti išduoti leidimus prekybai jų teritorijoje sertifikuota ir CAC (Conformitas Agraria Communitatis) medžiaga, paimta iš motininių augalų ir esančia rinkoje, arba sertifikuota ir pripažinta kaip CAC medžiaga šios direktyvos taikymo dieną, tam tikru pereinamuoju laikotarpiu, net jei medžiaga ir neatitinka naujų reikalavimų.

               (27)

               Šiai direktyvai įgyvendinti būtinos priemonės turėtų būti priimtos vadovaujantis 1999 m. birželio 28 d. Komisijos sprendimu 1999/468/EB, nustatančiu Komisijos naudojimosi jai suteiktais įgaliojimais įgyvendinimo tvarką (7).

               (28)

               Ši direktyva neturėtų pažeisti valstybių narių įsipareigojimų, susijusių su II priedo B dalyje nurodytų direktyvų perkėlimo į nacionalinę teisę ir taikymo terminais,

         PRIĖMĖ ŠIĄ DIREKTYVĄ:
   1   SKYRIUS
   TAIKYMO SRITIS IR SĄVOKOS
   1 straipsnis
   Taikymo sritis
   1.   Ši direktyva taikoma prekybai vaisinių augalų dauginamąja medžiaga ir vaisiniais augalais, skirtais sodininkystei, Bendrijoje.
   2.   Ši direktyva taikoma I priede išvardytoms gentims ir rūšims bei jų hibridams. Ji taip pat taikoma I priede neišvardytų genčių arba rūšių augalų ar jų hibridų įskiepiams bei kitoms augalų dalims, jei vienos iš I priede išvardytų genčių ar rūšių augalų ar jų hibridų medžiaga yra arba turi būti į juos įskiepyta.
   3.   Ši direktyva taikoma nepažeidžiant Direktyvoje 2000/29/EB nustatytų augalų sveikatos reikalavimų.
   4.   Ši direktyva netaikoma dauginamajai medžiagai ir vaisiniams augalams, skirtiems eksportuoti į trečiąsias šalis, jei jie yra identifikuoti ir laikomi pakankamai izoliuotai.
   Pirmosios pastraipos įgyvendinimo priemonės, ypač dėl identifikavimo ir izoliavimo, tvirtinamos 19 straipsnyje, 2 dalyje nurodyta tvarka.
   2 straipsnis
   Sąvokos
   Šioje direktyvoje vartojami tokie apibrėžimai:

               1.

                  Dauginamoji medžiaga – sėklos, augalo dalys ir visa augalinė medžiaga, taip pat įskiepiai, skirti vaisiniams augalams dauginti ir auginti.

               2.

                  Vaisiniai augalai – nupirkti augalai, skirti sodinti arba persodinti.

               3.

                  Veislė – augalų grupė, priklausanti vienam pačiam žemiausiam žinomam botaniniam taksonui, kuri gali būti:

                           a)

                           apibrėžta pagal duoto genotipo arba genotipų derinio nulemtų požymių pasireiškimą;

                           b)

                           atskirta nuo kitos augalų grupės pagal bent vieno iš minėtų požymių pasireiškimą; ir

                           c)

                           laikoma vienu vienetu atsižvelgiant į jos gebėjimą dauginant išlikti be pokyčių;

               4.

                  Klonas – vegetacinis genetiškai vienodas vieno augalo palikuonis.

               5.

                  Superelitinė medžiaga – dauginamoji medžiaga, kuri:

                           a)

                           buvo gauta, laikantis visuotinai priimtų metodų išsaugant veislės tapatumą, įskaitant atitinkamas jos pomologines ypatybes, ir ligų prevencijos tikslu;

                           b)

                           yra skirta elitinei medžiagai auginti arba sertifikuotai medžiagai, išskyrus vaisinius augalus, auginti;

                           c)

                           atitinkanti superelitinei medžiagai keliamus specialiuosius reikalavimus, nustatytus pagal 4 straipsnį; ir

                           d)

                           oficialaus patikrinimo metu buvo nustatyta kaip atitinkanti a, b ir c punktų reikalavimus.

               6.

                  Elitinė medžiaga – dauginamoji medžiaga, kuri:

                           a)

                           buvo gauta arba tiesiogiai, arba žinomame etapų skaičiuje dauginant medžiagą vegetaciniu būdu iš superelitinės medžiagos – laikantis visuotinai priimtų metodų išsaugant veislės tapatumą, įskaitant atitinkamas jos pomologines ypatybes, ir ligų prevencijos tikslu;

                           b)

                           skirta sertifikuotai medžiagai auginti;

                           c)

                           atitinkanti elitinei medžiagai keliamus specialiuosius reikalavimus, nustatytus pagal 4 straipsnį; ir

                           d)

                           oficialaus patikrinimo metu buvo nustatyta kaip atitinkanti a, b ir c punktų reikalavimus.

               7.

                  Sertifikuota medžiaga –

                           a)

                           dauginamoji medžiaga, kuri:

                                       i)

                                       tiesiogiai vegetaciniu būdu buvo gauta iš elitinės medžiagos arba superelitinės medžiagos arba, jei ją ketinama naudoti įskiepiams auginti, gauta iš sertifikuotų sėklų iš elitinės arba sertifikuotos įskiepių medžiagos;

                                       ii)

                                       yra skirta naudoti vaisiniams augalams auginti;

                                       iii)

                                       atitinka sertifikuotai medžiagai keliamus specialiuosius reikalavimus, nustatytus pagal 4 straipsnį; ir

                                       iv)

                                       oficialaus patikrinimo metu buvo nustatyta, kad atitinka i), ii) ir iii) punktų reikalavimus;

                           b)

                           vaisiniai augalai, kurie:

                                       i)

                                       gauti tiesiogiai iš sertifikuotų, elitinių ar superelitinių dauginamųjų medžiagų;

                                       ii)

                                       yra skirti vaisiams auginti;

                                       iii)

                                       atitinka sertifikuotai medžiagai keliamus specialiuosius reikalavimus, nustatytus pagal 4 straipsnį, ir

                                       iv)

                                       kaip nustatyta oficialaus patikrinimo metu, atitinka i, ii ir iii punktų reikalavimus.

               8.

                  CAC (Conformitas Agraria Communatis) medžiaga – dauginamoji medžiaga ir vaisiniai augalai, kurie:

                           a)

                           yra identifikuoti kaip veisliniai ir adekvataus veislinio grynumo;

                           b)

                           yra skirti:

                                       —

                                       dauginamajai medžiagai auginti,

                                       —

                                       vaisiniams augalams ir (arba)

                                       —

                                       vaisiams auginti;

                           c)

                           atitinka specialiuosius CAC medžiagai keliamus reikalavimus, nustatytus pagal 4 straipsnį;

               9.

                  Tiekėjas – bet kuris fizinis ar juridinis asmuo, profesionaliai užsiimantis bent viena iš toliau išvardytų veiklos rūšių, susijusių su dauginamąja medžiaga ar vaisiniais augalais: dauginimu, auginimu, laikymu ir (arba) apdorojimu, importu bei prekyba.

               10.

                  Prekyba – dauginamosios medžiagos ar vaisinių augalų pardavimas, laikymas su tikslu parduoti, siūlymas parduoti ir bet koks realizavimas, tiekimas ar perdavimas komerciniais tikslais trečiosioms šalims, už atlygį arba nemokamai.

               11.

                  Atsakinga oficiali įstaiga:

                           a)

                           valdžios institucija, kuri yra valstybės narės įsteigta arba paskirta, prižiūrima nacionalinės Vyriausybės ir atsakinga už klausimus, susijusius su dauginamosios medžiagos ir vaisinių augalų kokybe;

                           b)

                           bet kuri valstybinės valdžios institucija, įsteigta:

                                       —

                                       nacionaliniu lygiu arba

                                       —

                                       regioniniu lygiu, prižiūrima nacionalinių valdžios institucijų neviršijant atitinkamos valstybės narės nacionaliniais teisės aktais nustatytų ribų.

               12.

                  Oficialus patikrinimas – patikrinimas, atliekamas oficialios atsakingos įstaigos arba tokios įstaigos atsakomybe.

               13.

                  Siunta – tam tikras vienos prekės vienetų, kuriuos galima identifikuoti pagal jų vienodą sudėtį ir kilmę, skaičius.

         2   SKYRIUS
   DAUGINAMOSIOS MEDŽIAGOS IR VAISINIŲ AUGALŲ REIKALAVIMAI
   3 straipsnis
   Bendrieji pateikimo į rinką reikalavimai
   1.   Dauginamąja medžiaga ir vaisiniais augalais galima prekiauti tik jei:

               a)

               dauginamoji medžiaga buvo oficialiai sertifikuota kaip „superelitinė medžiaga“, „elitinė medžiaga“ arba „sertifikuota medžiaga“ arba jeigu ji atitinka reikalavimus, kad būtų laikoma CAC medžiaga;

               b)

               vaisiniai augalai buvo oficialiai sertifikuoti kaip sertifikuojama medžiaga arba atitiko reikalavimus, kad būtų laikomi CAC medžiaga.

         2.   Dauginamoji medžiaga ir vaisiniai augalai iš genetiškai modifikuoto organizmo, kaip tai apibrėžta Direktyvos 2001/18/EB 2 straipsnio 1 ir 2 punktuose, pateikiami į rinką tik, jei genetiškai modifikuoto organizmo atžvilgiu buvo išduotas leidimas pagal tą direktyvą arba Reglamentą (EB) Nr. 1829/2003.
   3.   Kai produktai, gauti iš vaisinių augalų arba dauginamosios medžiagos, yra skirti naudoti maistui arba maisto produktuose, kuriems taikomas Reglamento (EB) Nr. 1829/2003 3 straipsnis, arba kaip pašarai, kuriems taikomas to reglamento 15 straipsnis, atitinkama dauginamoji medžiaga ir vaisiniai augalai pateikiami į rinką tik jei iš šios medžiagos pagamintų maisto produktų ar pašarų atžvilgiu buvo išduotas leidimas pagal tą reglamentą.
   4.   Laikantis 1 dalies valstybės narės gali išduoti leidimus tiekėjams jų teritorijoje pateikti į rinką atitinkamą kiekį dauginamosios medžiagos ir vaisinių augalų, skirtų:

               a)

               bandymams ar mokslo tikslams;

               b)

               selekciniam darbui; arba

               c)

               padėti saugoti genetinę įvairovę.

         Reikalavimai, pagal kuriuos valstybės narės gali išduoti tokius leidimus, gali būti nustatomi 19 straipsnio 2 dalyje nurodyta tvarka.
   4 straipsnis
   Specialieji reikalavimai dėl genties ir rūšies
   19 straipsnio 3 dalyje nurodyta tvarka kiekvienai I priede nurodytai genčiai ir rūšiai nustatomi specialieji reikalavimai nurodant:

               a)

               reikalavimus, kuriuos turi atitikti CAC medžiaga, ypač susijusius su taikoma dauginimo sistema, augančių augalų grynumu, augalų sveikata ir prireikus su veisliniais aspektais, išskyrus įskiepius, kai medžiaga nepriklauso veislei;

               b)

               reikalavimus, kuriuos turi atitikti superelitinė, elitinė ir sertifikuota medžiaga, susijusius su kokybe (įskaitant, superelitinės ir elitinės medžiagos atveju, rūšies tapatumo išsaugojimo metodus ir, jei tinkama, klono tapatumo išsaugojimo, įskaitant atitinkamas pomologines ypatybes), augalų sveikata, taikomais tyrimo metodais ir procedūromis, taikoma dauginimo sistema(-omis) ir, išskyrus įskiepius, kurių medžiaga nepriklauso veislei, veisliniais aspektais;

               c)

               reikalavimus, kuriuos turi atitikti I priede nenurodytų genčių ir rūšių ar jų hibridų įskiepiai ir kitos augalų dalys, jei I priede nurodytos genties ar rūšies ar jos hibrido dauginamoji medžiaga yra į juos įskiepyta.

         3   SKYRIUS
   TIEKĖJAMS TAIKOMI REIKALAVIMAI
   5 straipsnis
   Registracija
   1.   Valstybės narės užtikrina, kad tiekėjai būtų oficialiai registruojami, kai vykdo šios direktyvos reglamentuojamą veiklą.
   2.   Valstybės narės gali nuspręsti 1 dalies nuostatų netaikyti tiekėjams, parduodantiems tik galutiniams naudotojams neprofesionalams.
   3.   Išsamios 1 ir 2 dalies taikymo taisyklės gali būti nustatytos 19 straipsnio 2 dalyje nurodyta tvarka.
   6 straipsnis
   Specialieji reikalavimai
   1.   Valstybės narės užtikrina, kad už superelitinių, elitinių, sertifikuotų medžiagų ir CAC medžiagų gaminimą būtų atsakingi tiekėjai, auginantys ir dauginantys dauginamąją medžiagą ir vaisinius augalus. Šiuo tikslu tiekėjai:

               —

               nustato ir nuolat stebi auginimo proceso kritinius taškus, darančius įtaką medžiagos kokybei,

               —

               saugo stebėsenos informaciją, nurodytą pirmoje įtraukoje, kad galėtų pateikti patikrinimui oficialiai atsakingai įstaigai paprašius,

               —

               prireikus ima mėginius laboratoriniams tyrimams ir

               —

               užtikrina, kad auginimo metu dauginamosios medžiagos partijas būtų galima identifikuoti atskirai.

         2.   Valstybės narės užtikrina, kad tuo atveju, jei tiekėjo patalpose atsiranda kenksmingų organizmų, išvardytų Direktyvos 2000/29/EB prieduose arba nurodytų specialiuose reikalavimuose, nustatytuose pagal šios direktyvos 4 straipsnį, daugiau nei nurodyta tuose konkrečiuose reikalavimuose, tiekėjas nedelsdamas, neatsižvelgdamas į reikalavimus pranešti, nustatytus Direktyvoje 2000/29/EB, praneša oficialiai atsakingai įstaigai ir vykdo tos įstaigos nustatytas bet kokias priemones.
   3.   Valstybės narės užtikrina, kad tiekėjai turi saugoti visus jų pardavimo ar pirkimo įrašus mažiausiai 3 metus, kai prekiaujama dauginamąja medžiaga arba vaisiniais augalais.
   Pirmoji pastraipa netaikoma tiekėjams, kurie atleidžiami nuo registracijos pagal 5 straipsnio 2 dalį.
   4.   Išsamios 1 dalies taikymo taisyklės gali būti nustatytos 19 straipsnio 2 dalyje nurodyta tvarka.
   4   SKYRIUS
   VEISLIŲ IDENTIFIKAVIMAS IR ŽENKLINIMAS
   7 straipsnis
   Veislės identifikavimas
   1.   Dauginamoji medžiaga ir vaisiniai augalai parduodami nurodant veislę, kuriai jie priklauso. Kai medžiaga, pavyzdžiui, įskiepiai nepriklauso veislei, būtina nurodyti atitinkamą rūšį arba tarprūšinį hibridą.
   2.   Veislės, į kurias yra daroma nuoroda pagal 1 dalį, yra:

               a)

               teisiškai apsaugotos pagal augalų veislių teisę ir naujų veislių apsaugos nuostatas;

               b)

               oficialiai registruotos pagal šio straipsnio 4 dalį arba

               c)

               visuotinai žinomos; veislė laikoma visuotinai žinoma, jeigu:

                           i)

                           ji buvo oficialiai registruota kitoje valstybėje narėje;

                           ii)

                           yra pateikta paraiška dėl jos oficialaus registravimo bet kurioje valstybėje narėje arba paraiška dėl a punkte nurodytos augalų veislės teisės; arba

                           iii)

                           ja buvo prekiaujama atitinkamos valstybės narės teritorijoje arba kitoje valstybėje narėje iki 2012 m. rugsėjo 30 d., jeigu ji turi oficialiai pripažįstamą aprašą.

                     Nuoroda pagal 1 dalį taip pat gali būti daroma į veislę, pasižyminčią savaimine verte komercinei augalininkystei, su sąlyga, kad veislė turi oficialiai pripažintą aprašą ir dauginamoji medžiaga bei vaisiniai augalai yra parduodami kaip CAC medžiaga atitinkamos valstybės narės teritorijoje ir yra identifikuojami nurodant į šią nuostatą ženklinime ir (arba) dokumentuose.

         3.   Kiek įmanoma, kiekviena veislė turi turėti tokį pat pavadinimą visose valstybėse narėse pagal įgyvendinančias priemones, kurios gali būti priimtos 19 straipsnio 2 dalyje nustatyta tvarka arba, jų nesant, pagal priimtas tarptautines gaires.
   4.   Veislės gali būti oficialiai užregistruotos, jei nustatoma, kad jos atitinka tam tikrus oficialiai patvirtintus reikalavimus ir turi oficialų aprašą. Jos taip pat gali būti arba oficialiai registruotos, jei jų medžiaga jau prekiauta iki 2012 m. rugsėjo 30 d. atitinkamos valstybės narės teritorijoje ir jeigu yra jos oficialus ir pripažintas aprašas.
   Genetiškai modifikuota veislė gali būti oficialiai pripažinta tik jeigu genetiškai modifikuoto organizmo atžvilgiu, kuris ją sudaro, buvo išduotas leidimas pagal Direktyvą 2001/18/EB arba pagal Reglamentą (EB) Nr. 1829/2003.
   Kai iš vaisinių augalų ar dauginamosios medžiagos gauti produktai yra skirti naudoti kaip maisto produktai ar maisto produktų sudėtyje, kaip nurodyta 3 straipsnyje, arba kaip pašarai ar pašarų sudėtyje, kaip nurodyta Reglamento (EB) Nr. 1829/2003 15 straipsnyje, atitinkama veislė oficialiai registruojama tik tuo atveju, jeigu maisto produktų ar pašarų atžvilgiu buvo išduotas leidimas pagal tą reglamentą.
   5.   Reikalavimai dėl 4 dalyje minimos oficialios registracijos nustatomi 19 straipsnio 2 dalyje nurodyta tvarka, atsižvelgiant į esamas mokslo ir technikos žinias, ir apima:

               a)

               oficialios registracijai reikalavimus, į kuriuos visų pirma gali būti įtrauktas veislės išskirtinumas, stabilumas ir pakankamas vienodumas;

               b)

               minimalius požymius, į kuriuos būtina atsižvelgti tiriant įvairias rūšis;

               c)

               būtiniausius tokių tyrimų atlikimo reikalavimus;

               d)

               maksimalų oficialios veislės registracijos galiojimo laiką.

         6.   19 straipsnio 2 dalyje nurodyta tvarka:

               —

               gali būti sukurta valstybių narių atsakingoms oficialioms įstaigoms siunčiamų pranešimų apie veisles, rūšis ar hibridus ir klonus, jei reikia, sistema,

               —

               gali būti nuspręsta sudaryti ir paskelbti Bendrąjį veislių sąrašą.

         8 straipsnis
   Siuntų sudėtis ir identifikavimas
   1.   Auginant ir nuimant arba atskiriant nuo motininės medžiagos dauginamąją medžiagą ir vaisinius augalus, jie laikomi atskiromis siuntomis.
   2.   Jei skirtingos kilmės dauginamoji medžiaga ir vaisiniai augalai yra sudedami kartu ar sumaišomi juos pakuojant, saugant, vežant ar pristatant, tiekėjai daro įrašus, kuriuose nurodomi tokie duomenys: siuntos sudėtis ir jos atskirų sudedamųjų dalių kilmė.
   9 straipsnis
   Ženklinimas
   1.   Dauginamąja medžiaga ir vaisiniais augalais prekiaujama tik pakankamai vienodomis siuntomis ir tik jei jie:

               a)

               yra laikomi CAC medžiaga ir prie jų yra pridėtas pagal 4 straipsnį nustatytus specifinius reikalavimus tiekėjo parengtas dokumentas. Jei dokumente yra oficialus pareiškimas, jis aiškiai atskiriamas nuo kitos dokumento informacijos; arba

               b)

               yra laikomi superelitine, elitine arba sertifikuota medžiaga, sertifikuota atsakingos oficialios įstaigos pagal 4 straipsnyje nustatytus specialiuosius reikalavimus.
               Dauginamosios medžiagos ir (arba) vaisinių augalų reikalavimai dėl ženklinimo ir (arba) sandarinimo bei pakuočių gali būti nurodyti įgyvendinančiose priemonėse, priimtose 19 straipsnio 3 dalyje nurodyta tvarka.

         2.   Jei mažmenininkas dauginamąją medžiagą ir vaisinius augalus tiekia galutiniam naudotojui neprofesionalui, ženklinimo reikalavimai, nurodyti 1 dalyje, gali apsiriboti atitinkama informacija apie produktą.
   3.   Genetiškai modifikuotos veislės dauginamosios medžiagos ir vaisinių augalų atveju bet kurioje etiketėje ir dokumente, oficialiame ar kitokiame, kuris yra pritvirtintas arba pridėtas prie medžiagos pagal šią direktyvą, turi būti aiškiai nurodyta, kad veislė genetiškai modifikuota, ir nurodyti genetiškai modifikuotų organizmų pavadinimai.
   5   SKYRIUS
   IŠIMTYS
   10 straipsnis
   Vietinė apyvarta
   1.   Valstybės narės gali:

               a)

               netaikyti 9 straipsnio 1 dalies smulkiems gamintojams, kurių visa išauginta ir parduodama dauginamoji medžiaga ir vaisiniai augalai yra skirti galutiniam vietinės rinkos asmenų naudojimui ir kurie augalų auginimu užsiima kaip neprofesionalai („vietinė apyvarta“);

               b)

               netikrinti asmenų, kuriems taikoma tokia išimtis, išaugintos dauginamosios medžiagos ir vaisinių augalų vietinės apyvartos ir jos oficialiai nekontroliuoti, kaip numatyta 13 straipsnyje.

         2.   19 straipsnio 2 dalyje nurodyta tvarka gali būti patvirtintos įgyvendinimo priemonės, susijusios su kitais reikalavimais dėl šio straipsnio 1 dalyje išvardytų išimčių, ypač dėl sąvokų „smulkūs gamintojai“ ir „vietinė rinka“, ir su atitinkamomis procedūromis.
   11 straipsnis
   Laikini tiekimo sunkumai
   Jei atsiranda laikinų sunkumų tiekti dauginamąją medžiagą ir vaisinius augalus, atitinkančius šios direktyvos reikalavimus dėl stichinių nelaimių ar nenumatytų aplinkybių, 19 straipsnio 2 dalyje nurodyta tvarka, gali būti patvirtintos priemonės, taikomos prekybai dauginamąja medžiaga ir vaisiniais augalais, atitinkančiais ne tokius griežtus reikalavimus.
   6   SKYRIUS
   TREČIOSIOSE ŠALYSE IŠAUGINTA DAUGINAMOJI MEDŽIAGA IR VAISINIAI AUGALAI
   12 straipsnis
   1.   19 straipsnio 2 dalyje nurodyta tvarka sprendžiama, ar trečiojoje šalyje išauginta dauginamoji medžiaga ir vaisiniai augalai, dėl kurių suteikiamos tos pačios garantijos dėl tiekėjo įsipareigojimų, tapatumo, požymių, augalų sveikatos, auginimo terpės, pakavimo, kontrolės priemonių, ženklinimo ir plombavimo, visais šiais atžvilgiais yra lygiavertės dauginamajai medžiagai ir vaisiniams augalams, išaugintiems Bendrijoje ir atitinkantiems šios direktyvos reikalavimus bei sąlygas.
   2.   Kol bus priimtas 1 dalyje minimas sprendimas, valstybės narės iki 2010 m. gruodžio 31 d., nepažeisdamos Direktyvos 2000/29/EB nuostatų, dauginamosios medžiagos ir vaisinių augalų importui iš trečiųjų šalių gali taikyti reikalavimus, kurie būtų bent jau lygiaverčiai laikiniems ar nuolatiniams reikalavimams, nustatytiems 4 straipsnyje minimuose specialiuose reikalavimuose. Jei tokių reikalavimų minėtuose specialiuose reikalavimuose nenumatyta, importo reikalavimai turi būti bent jau lygiaverčiai reikalavimams, taikomiems produkcijai atitinkamoje valstybėje narėje.
   Pagal 19 straipsnio 2 dalyje nurodytą tvarką šios dalies pirmoje pastraipoje nurodyta data gali būti pratęsta įvairioms trečiosioms šalims, kol įsigalios šio straipsnio 1 dalyje nurodytas sprendimas.
   Dauginamajai medžiagai ir vaisiniams augalams, importuotiems valstybės narės pagal tos valstybės narės sprendimą, priimtą pagal pirmąją pastraipą, kitose valstybėse narėse netaikomi jokie prekybos apribojimai 1 dalyje nurodytais atvejais.
   7   SKYRIUS
   KONTROLĖS PRIEMONĖS
   13 straipsnis
   Oficialūs tikrinimai
   1.   Valstybės narės užtikrina, kad auginant ir prekiaujant dauginamąja medžiaga ir vaisiniais augalais būtų atliekami oficialūs patikrinimai, siekiant nustatyti, ar laikomasi šios direktyvos reikalavimų ir sąlygų. Siekiant šio tikslo atsakingai oficialiai įstaigai protingu laiku suteikiama laisva prieiga į visas tiekėjų patalpas.
   2.   Pagal nacionalinius teisės aktus atsakingos oficialios įstaigos šioje direktyvoje numatytas užduotis gali pavesti joms prižiūrint atlikti bet kuriam pagal viešąją ar privačią teisę veikiančiam juridiniam asmeniui, kuriam pagal oficialiai patvirtintus įstatus yra pavestos išskirtinės konkrečios viešosios funkcijos, jei toks asmuo ir jo nariai nėra asmeniškai suinteresuoti jų taikomų priemonių rezultatais.
   19 straipsnio 2 dalyje nurodyta tvarka gali būti patvirtintas kitas juridinis asmuo, įsteigtas bet kurios iš atsakingų oficialių įstaigų vardu ir veikiantis tokiai įstaigai prižiūrint, jei toks asmuo nėra asmeniškai suinteresuotas jo taikomų priemonių rezultatais.
   Valstybės narės praneša Komisijai apie atsakingas oficialias įstaigas. Komisija perduoda šią informaciją kitoms valstybėms narėms.
   3.   Išsami 1 dalies taikymo tvarka patvirtinama 19 straipsnio 2 dalyje nurodyta tvarka. Šios taisyklės yra proporcingos pagal atitinkamą medžiagos kategoriją.
   14 straipsnis
   Bendrijos stebėsena
   1.   Valstybėse narėse atliekami mėginių bandymai arba, atitinkamais atvejais, tyrimai, siekiant patikrinti, ar dauginamoji medžiaga arba vaisiniai augalai atitinka šios direktyvos reikalavimus ir sąlygas, įskaitant susijusius su augalų sveikata. Komisija gali organizuoti valstybių narių ir Komisijos atstovų atliekamus bandymų patikrinimus.
   2.   Bendrijos lyginamieji tyrimai ir bandymai gali būti atliekami Bendrijoje siekiant atlikti dauginamosios medžiagos arba vaisinių augalų, pateiktų į rinką pagal privalomas arba savo nuožiūra taikomas šios direktyvos nuostatas, įskaitant susijusias su augalų sveikata, mėginių vegetacinius tyrimus. Gali būti atliekami šie lyginamieji tyrimai ir bandymai:

               —

               trečiosiose šalyse užaugintos dauginamosios medžiagos arba vaisinių augalų,

               —

               ekologinei žemdirbystei tinkančios dauginamosios medžiagos arba vaisinių augalų,

               —

               dauginamosios medžiagos arba vaisinių augalų, parduodamų dėl priemonių, skirtų genetinei įvairovei išsaugoti.

         3.   Lyginamieji tyrimai ir bandymai, nurodyti 2 dalyje, naudojami dauginamosios medžiagos arba vaisinių augalų tikrinimo techniniams metodams derinti ir patikrinti, ar laikomasi reikalavimų, kuriuos turi atitikti ši medžiaga.
   4.   19 straipsnio 2 dalyje minima tvarka Komisija imasi būtinų priemonių lyginamiesiems tyrimams ir bandymams atlikti. 19 straipsnio 2 dalyje minimam Komitetui Komisija praneša apie technines priemones dėl tyrimų ir bandymų atlikimo bei jų rezultatus. Kilus augalų sveikatos problemoms, Komisija apie tai praneša Augalų sveikatos nuolatiniam komitetui.
   5.   Bendrija gali finansiškai remti 2 ir 3 dalyse numatytus tyrimų ir bandymų atlikimą.
   Finansinis įnašas neviršija biudžeto valdymo institucijos patvirtintų metinių asignavimų.
   6.   Tyrimai ir bandymai, kurie gali būti Bendrijos finansiškai remiami, bei išsamios finansinio įnašo darymo taisyklės nustatomos 19 straipsnio 2 dalyje nurodyta tvarka.
   7.   2 ir 3 dalyse numatytus tyrimus ir bandymus gali atlikti tik valstybės institucijos arba valstybės įgalioti juridiniai asmenys.
   15 straipsnis
   Bendrijos tikrinimai valstybėse narėse
   1.   Komisijos ekspertai, bendradarbiaudami su valstybių narių atsakingomis oficialiomis įstaigomis, gali atlikti neplaninius patikrinimus, jei jų reikia garantuoti, kad ši direktyva būtų taikoma vienodai, ypač patikrinti, ar tiekėjai iš tikrųjų laikosi šios direktyvos reikalavimų. Valstybė narė, kurios teritorijoje atliekamas patikrinimas, visokeriopai padeda pareigas vykdantiems ekspertams. Komisija valstybes nares informuoja apie tyrimų rezultatus.
   2.   Išsamios 1 dalies taikymo taisyklės priimamos 19 straipsnio 2 dalyje nurodyta tvarka.
   16 straipsnis
   Tolesni valstybių narių veiksmai
   1.   Valstybės narės užtikrina, kad jų teritorijoje auginama ir prekybai skirta dauginamoji medžiaga ir vaisiniai augalai atitiktų šios direktyvos reikalavimus.
   2.   Jei, vykdant 13 straipsnyje numatytą oficialų tikrinimą arba 14 straipsnyje numatytus bandymus, nustatoma, kad dauginamoji medžiaga ar vaisiniai augalai neatitinka šios direktyvos reikalavimų, valstybės narės atsakinga oficiali įstaiga imasi atitinkamų veiksmų užtikrinti, kad medžiaga atitiktų šios direktyvos nuostatas, o jei tai neįmanoma, kad Bendrijoje būtų uždrausta prekiauti tokia dauginamąja medžiaga ir vaisiniais augalais.
   3.   Jei yra nustatoma, kad konkretaus tiekėjo parduodama dauginamoji medžiaga ar vaisiniai augalai neatitinka šios direktyvos reikalavimų ir sąlygų, atitinkama valstybė narė užtikrina, kad prieš tokį tiekėją būtų imamasi atitinkamų priemonių. Jei tiekėjui uždraudžiama prekiauti dauginamąja medžiaga ar vaisiniais augalais, valstybė narė apie tai praneša Komisijai ir valstybių narių kompetentingoms nacionalinėms valdžios institucijoms.
   4.   Visos priemonės, kurių imamasi pagal 3 dalies nuostatas, panaikinamos, kai tik pakankamai įsitikinama, kad dauginamoji medžiaga ar vaisiniai augalai, kuriais tiekėjas ketina prekiauti, ateityje atitiks šios direktyvos reikalavimus ir sąlygas.
   8   SKYRIUS
   BENDROSIOS IR BAIGIAMOSIOS NUOSTATOS
   17 straipsnis
   Laisvo judėjimo nuostata
   1.   Prekybai dauginamąja medžiaga ir vaisiniais augalais, kurie atitinka šios direktyvos reikalavimus ir sąlygas, netaikomi jokie kiti apribojimai dėl tiekėjo, augalų sveikatos, auginimo terpės ir kontrolės priemonės, išskyrus numatytus šioje direktyvoje.
   2.   I priede nurodytų genčių ir rūšių dauginamosios medžiagos ir vaisinių augalų atžvilgiu valstybės narės susilaiko nuo griežtesnių sąlygų ar prekybos apribojimų taikymo, išskyrus nustatytus šioje direktyvoje arba pagal 4 straipsnį nustatytuose specialiuose reikalavimuose, arba, atitinkamai, sąlygas ir prekybos apribojimus, galiojusius 1992 m. balandžio 28 d.
   18 straipsnis
   Priedų daliniai pakeitimai ir pritaikymas
   Komisija gali 19 straipsnio 3 dalyje nurodyta tvarka iš dalies pakeisti I priedą siekiant atsižvelgti į naujausias mokslo ir technines žinias.
   19 straipsnis
   Komitetas
   1.   Komisijai padeda Vaisinių augalų genčių ir rūšių dauginamosios medžiagos nuolatinis komitetas, toliau – Komitetas.
   2.   Kai daroma nuoroda į šią dalį, taikomi Sprendimo 1999/468/EB 4 ir 7 straipsniai.
   Sprendimo 1999/468/EB 4 straipsnio 3 dalyje nustatytas terminas yra vienas mėnuo.
   3.   Kai daroma nuoroda į šią dalį, taikomi Sprendimo 1999/468/EB 5 ir 7 straipsniai.
   Sprendimo 1999/468/EB 5 straipsnio 6 dalyje nustatytas terminas yra trys mėnesiai.
   4.   Komitetas priima savo darbo tvarkos taisykles.
   20 straipsnis
   Perkėlimas
   1.   Valstybės narės priima ir paskelbia įstatymus ir kitus teisės aktus, būtinus 1 straipsnio 2 ir 3 daliai, 2, 3, 5, 6 straipsniams, 7 straipsnio 2, 3 ir 4 dalims, 9 straipsnio 3 daliai, 12 straipsnio 2 daliai, 13 straipsnio 1 daliai, 16 ir 21 straipsniams įgyvendinti, ne vėliau kaip iki 2010 m. kovo 31 d. Jos nedelsdamos perduoda Komisijai šių nuostatų tekstus ir šių nuostatų bei šios direktyvos atitikmenų lentelę.
   Jos taiko šias nuostatas nuo 2012 m. rugsėjo 30 d.
   2.   Valstybės narės, priimdamos tokias nuostatas, daro jose nuorodą į direktyvą arba tokia nuoroda daroma jas oficialiai skelbiant. Jos taip pat įtraukia nuostatą, kad galiojančiuose įstatymuose ir kituose teisės aktuose esančios nuorodos į direktyvą, panaikintą šia direktyva, laikomos nuorodomis į šią direktyvą. Nuorodos darymo tvarką ir šios nuostatos formuluotę nustato valstybės narės.
   3.   Valstybės narės pateikia Komisijai nacionalinių teisės aktų, kuriuos jos priėmė šios direktyvos reglamentuojamoje srityje, pagrindinių nuostatų tekstus.
   21 straipsnis
   Pereinamojo laikotarpio priemonės
   Valstybės narės gali iki 2018 m. gruodžio 31 d. leisti prekiauti savo teritorijoje dauginamąja medžiaga ir vaisiniais augalais, gautais iš motininių augalų, kurie buvo rinkoje iki 2012 m. rugsėjo 30 d. ir buvo oficialiai sertifikuoti arba atitiko reikalavimus, kad iki 2018 m. gruodžio 31 d. būtų laikomi CAC medžiaga. Parduodant tokią dauginamąją medžiagą ir vaisinius augalus jie identifikuojami darant nuorodą į šį straipsnį ženklinime ir (arba) dokumentuose. Po 2018 m. gruodžio 31 d. dauginamąją medžiagą ir vaisinius augalus bus galima parduoti tik jeigu jie atitiks šios direktyvos reikalavimus.
   22 straipsnis
   Panaikinimas
   1.   Direktyva 92/34/EEB, su pakeitimais padarytais II priedo A dalyje išvardytais teisės aktais, panaikinama 2012 m. rugsėjo 30 d., nepažeidžiant valstybių narių įsipareigojimų, susijusių su II priedo B dalyje nustatytais direktyvų perkėlimo į nacionalinę teisę ir taikymo terminais.
   2.   Nuorodos į panaikintą direktyvą laikomos nuorodomis į šią direktyvą ir skaitomos pagal III priedo atitikmenų lentelę.
   23 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   24 straipsnis
   Ši direktyva skirta valstybėms narėms.

      Priimta Briuselyje, 2008 m. rugsėjo 29 d.

            Tarybos vardu

            Pirmininkas

         M. BARNIER

      (1)  2007 m. gruodžio 11 d. nuomonė (dar nepaskelbta Oficialiajame leidinyje).

      (2)  OL L 157, 1992 6 10, p. 10.

      (3)  Žr. II priedas, A dalis.

      (4)  OL L 169, 2000 7 10, p. 1.

      (5)  OL L 106, 2001 4 17, p. 1.

      (6)  OL L 268, 2003 10 18, p. 1.

      (7)  OL L 184, 1999 7 17, p. 23.

      I PRIEDAS
      Genčių ir rūšių, kurioms taikoma direktyva, sąrašas

                     Castanea sativa Mill.

                     Citrus L.

                     Corylus avellana L.

                     Cydonia oblonga Mill.

                     Ficus carica L.

                     Fortunella Swingle

                     Fragaria L.

                     Juglans regia L.

                     Malus Mill.

                     Olea europaea L.

                     Pistacia vera L.

                     Poncirus Raf.

                     Prunus amygdalus Batsch

                     Prunus armeniaca L.

                     Prunus avium (L.) L.

                     Prunus cerasus L.

                     Prunus domestica L.

                     Prunus persica (L.) Batsch

                     Prunus salicina Lindley

                     Pyrus L.

                     Ribes L.

                     Rubus L.

                     Vaccinium L.

      II PRIEDAS
      A   DALIS
      Panaikinta direktyva ir jos pakeitimai

         (nurodyta 22 straipsnyje)

                  Tarybos direktyva 92/34/EEB
                  (OL L 157, 1992 6 10, p. 10).

                  Komisijos sprendimas 93/401/EEB
                  (OL L 177, 1993 7 21, p. 28).

                  Komisijos sprendimas 94/150/EB
                  (OL L 66, 1994 3 10, p. 31).

                  Komisijos sprendimas 95/26/EB
                  (OL L 36, 1995 2 16, p. 36).

                  Komisijos sprendimas 97/110/EB
                  (OL L 39, 1997 2 8, p. 22).

                  Komisijos sprendimas 1999/30/EB
                  (OL L 8, 1999 1 14, p. 30).

                  Komisijos sprendimas 2002/112/EB
                  (OL L 41, 2002 2 13, p. 44).

                  Tarybos reglamentas (EB) Nr. 806/2003
                  (OL L 122, 2003 5 16, p. 1).

                  Tik II priedo 7 punktas ir III priedo 28 punktas

                  Tarybos direktyva 2003/61/EB
                  (OL L 165, 2003 7 3, p. 23).

                  Tik 1 straipsnio 5 dalis

                  Tarybos direktyva 2003/111/EB
                  (OL L 311, 2003 11 27, p. 12).

                  Komisijos sprendimas 2005/54/EB
                  (OL L 22, 2005 1 26, p. 16).

                  Komisijos sprendimas 2007/776/EB
                  (OL L 312, 2007 11 30, p. 48).

            B   DALIS
      Perkėlimo į nacionalinę teisę ir taikymo terminų sąrašas

         (nurodyta 22 straipsnyje)

                  Direktyva

                  Terminas perkėlimui

                  Taikymo data

                  92/34/EEB

                  1992 m. gruodžio 31 d.

                  1992 m. gruodžio 31 d. (1)

                  2003/61/EB

                  2003 m. spalio 10 d.

                  2003/111/EB

                  2004 m. spalio 31 d.

         (1)  Sudarant 4 straipsnyje minimą sąrašą, 5–11 straipsnių, 14, 15, 17, 19 ir 24 straipsnių taikymo kiekvienai II priede nurodytai genčiai ar rūšiai data nustatoma 21 straipsnyje nustatyta tvarka (žr. Direktyvos 92/34/EEB 26 straipsnio 2 dalį).

      III PRIEDAS
      Atitikmenų lentelė

                  Direktyva 92/34/EEB

                  Ši direktyva

                  1 straipsnio 1 dalis

                  1 straipsnio 1 dalis

                  1 straipsnio 2 dalis

                  —

                  1 straipsnio 3 dalis

                  18 straipsnis su pakeitimais

                  —

                  1 straipsnio 2 ir 3 dalys

                  2 straipsnis

                  1 straipsnio 4 dalis

                  3 straipsnio a ir b punktai

                  2 straipsnio 1 ir 2 dalys

                  —

                  2 straipsnio 3 ir 4 dalys

                  3 straipsnio c–f punktai

                  2 straipsnio 5–8 dalys su pakeitimais

                  3 straipsnio g ir h punktai

                  —

                  3 straipsnio i–j punktai

                  2 straipsnio 9 ir 10 dalys su pakeitimais

                  3 straipsnio k punkto i ir ii papunkčiai

                  2 straipsnio 11 dalis

                  3 straipsnio k punkto partim

                  13 straipsnio 2 dalis su pakeitimais

                  3 straipsnio l ir m punktai

                  2 straipsnio 12 ir 13 dalys

                  3 straipsnio n punktas

                  —

                  3 straipsnio o punktas

                  2 straipsnio 14 dalis

                  3 straipsnio p punktas

                  —

                  4 straipsnio 1 dalis

                  4 straipsnis su pakeitimais

                  4 straipsnio 2 dalis

                  —

                  5 straipsnis

                  —

                  —

                  5 straipsnis

                  6 straipsnis

                  —

                  —

                  6 straipsnis

                  7 straipsnis

                  15 straipsnis

                  8 straipsnio 1 ir 2 dalys

                  3 straipsnio 1 dalies a ir b punktai su pakeitimais

                  —

                  3 straipsnio 2 dalis

                  —

                  3 straipsnio 3 dalis

                  8 straipsnio 3 dalis

                  3 straipsnio 4 dalis su pakeitimais

                  9 straipsnio 1 dalis

                  7 straipsnio 1 dalis

                  —

                  7 straipsnio 2 dalis

                  9 straipsnio 2 dalies i ir ii punktai

                  7 straipsnio 3 dalies a ir b punktai su pakeitimais

                  9 straipsnio 2 dalies paskutinė nuostata

                  7 straipsnio 4 dalis su pakeitimais

                  9 straipsnio 3 dalis

                  7 straipsnio 5 dalis

                  9 straipsnio 4 dalis

                  —

                  9 straipsnio 5 dalis

                  7 straipsnio 6 dalis

                  9 straipsnio 6 dalis

                  7 straipsnio 7 dalis

                  10 straipsnio 1 ir 2 dalys

                  8 straipsnio 1 ir 2 dalys su pakeitimais

                  10 straipsnio 3 dalis

                  —

                  11 straipsnis

                  9 straipsnis su pakeitimais

                  12 straipsnis

                  10 straipsnis

                  13 straipsnis

                  11 straipsnis su pakeitimais

                  14 straipsnis

                  17 straipsnio 1 dalis

                  15 straipsnis

                  17 straipsnio 2 dalis su pakeitimais

                  16 straipsnis

                  12 straipsnis

                  17 straipsnis

                  13 straipsnio 1 dalis su pakeitimais

                  18 straipsnis

                  13 straipsnio 3 dalis su pakeitimais

                  19 straipsnio 1 dalis

                  16 straipsnio 2 dalis

                  19 straipsnio 2 dalis

                  16 straipsnio 3 dalis

                  19 straipsnio 3 dalis

                  16 straipsnio 4 dalis

                  20 straipsnis

                  14 straipsnis

                  21 straipsnio 1 ir 2 dalys

                  19 straipsnio 1 ir 2 dalys

                  21 straipsnio 3 dalis

                  19 straipsnio 4 dalis

                  22 straipsnio 1 ir 2 dalys

                  19 straipsnio 1 ir 3 dalys

                  23 straipsnis

                  —

                  24 straipsnio 1 dalis

                  16 straipsnio 1 dalis

                  24 straipsnio 2 dalis

                  —

                  25 straipsnis

                  —

                  26 straipsnis

                  20 straipsnis

                  —

                  21 straipsnis

                  —

                  22 straipsnis

                  —

                  23 straipsnis

                  27 straipsnis

                  24 straipsnis

                  I priedas

                  —

                  II priedas

                  I priedas

                  —

                  II ir III priedai


title: 2007 m. vasario 2 d. Komisijos direktyva 2007/4/EB, iš dalies keičianti Europos Parlamento ir Tarybos direktyvos 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų II priedą, kad būtų suderintas su technikos pažanga (Tekstas svarbus EEE )

text:
3.2.2007

               LT

               Europos Sąjungos oficialusis leidinys

               L 28/14

      KOMISIJOS DIREKTYVA 2007/4/EB
   2007 m. vasario 2 d.
   iš dalies keičianti Europos Parlamento ir Tarybos direktyvos 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų II priedą, kad būtų suderintas su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. gruodžio 16 d. Europos Parlamento ir Tarybos direktyvą 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų (1), ypač jos 5 straipsnio 2 dalį,
   kadangi:

               (1)

               1996 m. gruodžio 16 d. Europos Parlamento ir Tarybos direktyvoje 96/74/EB dėl tekstilės pavadinimų (2) nustatoma, kad ženklinime būtų nurodoma tekstilės produktų pluošto sudėtis ir kad analizės būdu būtų atliekami patikrinimai, kuriais būtų nustatoma, ar tie produktai atitinka etiketėje pateiktus duomenis.

               (2)

               Direktyvoje 96/73/EB yra nustatyti vienodi dviejų komponentų tekstilės pluoštų mišinių kiekybinės analizės metodai.

               (3)

               Atsižvelgiant į naujausias techninės darbo grupės išvadas, Direktyva 96/74/EB buvo suderinta su technikos pažanga, į tos direktyvos I ir II prieduose pateiktą pluoštų sąrašą įtraukiant elastolefino pluoštus.

               (4)

               Dėl to būtina apibrėžti vienodus elastolefino pluošto bandymo metodus.

               (5)

               Todėl reikėtų atitinkamai iš dalies pakeisti Direktyvą 96/73/EB.

               (6)

               Šioje direktyvoje numatytos priemonės atitinka Tekstilės pavadinimų ir ženklinimo direktyvų komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 96/73/EB II priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2008 m. vasario 2 d., įgyvendina šią direktyvą. Šių nuostatų tekstą ir tų nuostatų bei šios direktyvos koreliacinę lentelę jos nedelsdamos perduoda Komisijai.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2007 m. vasario 2 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 32, 1997 2 3, p. 1. Direktyva su paskutiniais pakeitimais, padarytais Komisijos direktyva 2006/2/EB (OL L 5, 2006 1 10, p. 10).

      (2)  OL L 32, 1997 2 3, p. 38. Direktyva su paskutiniais pakeitimais, padarytais Komisijos direktyva 2006/3/EB (OL L 5, 2006 1 10, p. 14).

      PRIEDAS
      Direktyvos 96/73/EB II priedas iš dalies keičiamas taip:

                  1)

                  1 skyriaus I skirsnis iš dalies keičiamas taip:

                              a)

                              I.3 dalyje „Medžiagos ir įranga“ įterpiami tokie įrašai:

                                          „I.3.2.4

                                          Acetonas

                                          I.3.2.5

                                          Ortofosfato rūgštis

                                          I.3.2.6

                                          Karbamidas

                                          I.3.2.7

                                          Natrio bikarbonatas“

                              b)

                              I.6 dalis „Paruošiamasis taškinio bandinio apdorojimas“ keičiama taip:
                              „Jei bandinyje yra medžiagos, į kurią neatsižvelgiama skaičiuojant santykį procentais pagal 1996 m. gruodžio 16 d. Europos Parlamento ir Tarybos direktyvą 96/74/EB dėl tekstilės pavadinimų (žr. 12 straipsnio 3 dalį), ji pirmiausia turi būti pašalinta tinkamu metodu, neturinčiu įtakos kitoms pluošto sudedamosioms dalims.
                              Todėl nepluoštinė medžiaga, kurią galima ekstrahuoti šviesiuoju petroleteriu ir vandeniu, pašalinama normaliomis sąlygomis išdžiovintą bandinį apdorojant Soksleto aparate šviesiuoju petroleteriu vieną valandą ne mažesniu kaip šešių ciklų per valandą dažniu. Leiskite šviesiajam petroleteriui išgaruoti iš bandinio, kuris po to ekstrahuojamas tiesiogiai jį apdorojant, pirmiausia valandą mirkant bandinį kambario temperatūros vandenyje, o po to mirkant dar vieną valandą 65 ± 5 °C temperatūros vandenyje, kartais tirpalą pamaišant. Tirpalo ir bandinio tūrių santykis turi būti 100:1. Vandens perteklius iš bandinio pašalinamas nuspaudžiant, nusiurbiant ar centrifuguojant, tada bandinys natūraliai išdžiovinamas.
                              Kalbant apie elastolefiną arba pluoštų mišinius, kurių sudėtyje yra elastolefino ir kitų pluoštų (vilnos, gyvūnų plaukų, šilko, medvilnės, linų, sėjamųjų kanapių, džiuto, abakos, alfos, koiro, spartinos, ramės, sizalio, vario amoniakinio pluošto, modalinio pluošto, baltyminio pluošto, viskozinio pluošto, akrilinio pluošto, poliamido arba nailono, poliesterio, elastomultiesterio) reikėtų šiek tiek pakeisti pirmiau aprašytą procedūrą, t. y. šviesųjį petrolio eterį pakeisti acetonu.
                              Kalbant apie pluoštų mišinius, kurių sudėtyje yra elastolefino ir acetato, paruošiamajam apdorojimui taikoma ši procedūra. 10 minučių 80 °C temperatūroje ekstrahuoti bandinį tirpalu, kurio sudėtyje yra 25 g/l 50 % ortofosfato rūgšties ir 50 g/l karbamido. Tirpalo ir bandinio tūrių santykis turi būti 100:1. Plauti bandinį vandeniu, nusausinti ir skalauti 0,1 % natrio bikarbonato tirpale ir dar kartą gerai nuplauti vandeniu.
                              Jei nepluoštinė medžiaga negali būti ekstrahuota šviesiuoju petroleteriu ir vandeniu, ji turi būti pašalinta aukščiau aprašytą vandens metodą pakeičiant kitu tinkamu metodu, kuris nepakeistų iš esmės pluošto sudėtinių dalių. Tačiau reikia pastebėti, jog įprastu būdu šviesiuoju petroleteriu ir vandeniu apdorojant kai kuriuos nebalintus natūralius augalinius pluoštus (pvz., džiutą, koiro pluoštą), visos natūralios nepluoštinės medžiagos nepašalinamos. Vis dėlto papildomas paruošiamasis apdorojimas netaikomas, jeigu bandinyje nėra apdailos preparatų, netirpstančių nei šviesiajame petroleteryje, nei vandenyje.
                              Bandymų protokoluose turi būti išsamiai aprašyti taikyti paruošiamojo apdorojimo metodai.“

                  2)

                  2 skyrius iš dalies keičiamas taip:

                              a)

                              Specialūs metodai – Suvestinė lentelė keičiama taip:
                              „2.   SPECIALŪS METODAI – SUVESTINĖ LENTELĖ

                                          Metodai

                                          Taikymo sritis

                                          Reagentas

                                          Tirpus komponentas

                                          Netirpus komponentas

                                          Nr. 1

                                          Acetatinis pluoštas

                                          Tam tikri kitų rūšių pluoštai

                                          Acetonas

                                          Nr. 2

                                          Tam tikri baltyminiai pluoštai

                                          Tam tikri kitų rūšių pluoštai

                                          Hipochloritas

                                          Nr. 3

                                          Viskozinis, vario amoniakinis pluoštas arba tam tikrų tipų modalinis pluoštas

                                          Medvilnė arba elastolefinas

                                          Skruzdžių rūgštis ir cinko chloridas

                                          Nr. 4

                                          Poliamido arba nailono pluoštas

                                          Tam tikri kitų rūšių pluoštai

                                          Skruzdžių rūgštis, 80 % masės dalimis

                                          Nr. 5

                                          Acetatinis pluoštas

                                          Triacetatinis pluoštas arba elastolefinas

                                          Benzilo alkoholis

                                          Nr. 6

                                          Triacetatinis arba polilaktido pluoštas

                                          Tam tikri kitų rūšių pluoštai

                                          Dichlormetanas

                                          Nr. 7

                                          Tam tikrų rūšių celiulioziniai pluoštai

                                          Poliesteris, elastomultiesteris arba elastolefinas

                                          Sulfato rūgštis, 75 % masės dalimis

                                          Nr. 8

                                          Akriliniai, tam tikrų rūšių modakriliniai arba chloringieji pluoštai

                                          Tam tikri kitų rūšių pluoštai

                                          Dimetilformamidas

                                          Nr. 9

                                          Tam tikrų rūšių chloringieji pluoštai

                                          Tam tikri kitų rūšių pluoštai

                                          Anglies disulfidas/acetonas, 55,5/44,5 tūrio dalimis

                                          Nr. 10

                                          Acetatinis pluoštas

                                          Tam tikrų rūšių chloringieji pluoštai arba elastolefinas

                                          Ledinė acto rūgštis

                                          Nr. 11

                                          Šilkas

                                          Vilna, plaukai arba elastolefinas

                                          Sulfato rūgštis, 75 % masės dalimis

                                          Nr. 12

                                          Džiuto pluoštas

                                          Tam tikrų rūšių gyvūninis pluoštas

                                          Azoto kiekio nustatymo metodas

                                          Nr. 13

                                          Polipropilenas

                                          Tam tikri kitų rūšių pluoštai

                                          Ksilenas

                                          Nr. 14

                                          Tam tikri kitų rūšių pluoštai

                                          Chlorintieji pluoštai (vinilo chlorido homopolimeras) arba elastolefinas

                                          Koncentruotos sulfato rūgšties metodas

                                          Nr. 15

                                          Chloringieji, tam tikrų rūšių modakriliniai, elastino, acetato, triacetato pluoštai

                                          Tam tikri kitų rūšių pluoštai

                                          Cikloheksanonas“

                              b)

                              Metodo Nr. 1 1.2 punktas keičiamas taip:

                                          „2.

                                          vilna (1), gyvūnų plaukai (2 ir 3), šilkas (4), medvilnė (5), linai (7) sėjamosios kanapės (8), džiutas (9), abaka (10), alfa (11), koiras (12), spartina (13), ramė (14), sizalis (15), vario amoniakinis pluoštas (21), modalinis pluoštas (22), baltyminis pluoštas (23), viskozinis pluoštas (25), akrilinis pluoštas (26), poliamidas arba nailonas (30), poliesteris (34), elastomultiesteris (45) ir elastolefinas (46).
                                          Šis metodas jokiu būdu netaikomas acetatiniams pluoštams, kurių paviršius buvo deacetilintas.“

                              c)

                              Metodo Nr. 2 1.2 punktas keičiamas taip:

                                          „2.

                                          medvilnė (5), vario amoniakinis pluoštas (21), viskozinis pluoštas (25), akrilinis pluoštas (26), chloringieji pluoštai (27), poliamidas arba nailonas (30), poliesteris (34), polipropilenas (36), elastanas (42), stiklo pluoštas (43), elastomultiesteris (45) ir elastolefinas (46).
                                          Jeigu sudėtyje yra skirtingų baltyminių pluoštų, metodas pateikia jų bendrą kiekį, o ne kiekvieno jų kiekį atskirai.“

                              d)

                              Metodo Nr. 3 1.2 punktas keičiamas taip:

                                          „2.

                                          medvilnė (5) ir elastolefinas (46).“

                              e)

                              Metodo Nr. 3 5 punktas keičiamas taip:
                              „5.   REZULTATŲ APSKAIČIAVIMAS IR IŠRAIŠKA
                              Rezultatai apskaičiuojami kaip aprašyta bendruosiuose nurodymuose. Medvilnės d reikšmė yra 1,02, o elastolefino – 1,00.“

                              f)

                              Metodo Nr. 4 1.2 punktas keičiamas taip:

                                          „2.

                                          vilna (1), gyvūnų plaukai (2 ir 3), medvilnė (5), vario amoniakinis pluoštas (21), modalinis pluoštas (22), viskozinis pluoštas (25), akrilinis pluoštas (26), chloringieji pluoštai (27), poliesteris (34), polipropilenas (36), stiklo pluoštas (43), elastomultiesteris (45) ir elastolefinas (46).
                                          Kaip minėta pirmiau, šis metodas taip pat taikomas mišiniams su vilna, tačiau jei vilnos kiekis viršija 25 %, taikomas metodas Nr. 2 (ištirpinant vilną šarminiame natrio hipochlorite).“

                              g)

                              Metodo Nr. 1 1 punktas keičiamas taip:
                              „1.   TAIKYMO SRITIS
                              Šis metodas taikomas dviejų komponentų mišiniams, iš jų pašalinus nepluoštinę medžiagą:

                                          —

                                          acetatinio pluoštui (19)
                                          su

                                          —

                                          triacetatu (24) ir elastolefinu (46).“

                              h)

                              Metodas Nr. 6 iš dalies keičiamas taip:

                                          i)

                                          1.2 punktas keičiamas taip:

                                                      „2.

                                                      vilna (1), gyvūnų plaukai (2 ir 3), šilkas (4), medvilnė (5), vario amoniakinis pluoštas (21), modalinis pluoštas (22), viskozinis pluoštas (25), akrilinis pluoštas (26), poliamidas arba nailonas (30), poliesteris (34), stiklo pluoštas (43), elastomultiesteris (45) ir elastolefinas (46).
                                                      Pastaba
                                                      Triacetatiniai pluoštai, kurie apdailos metu buvo iš dalies hidrolizuoti, nebėra visiškai tirpūs reagente. Tokiais atvejais šis metodas netaikomas“.

                                          ii)

                                          5 punktas keičiamas taip:
                                          „5.   REZULTATŲ APSKAIČIAVIMAS IR IŠRAIŠKA
                                          Rezultatai apskaičiuojami kaip aprašyta bendruosiuose nurodymuose. d reikšmė yra 1,00, išskyrus poliesterį ir elastomultiesterį ir elastolefiną, kurių d reikšmė yra 1,01“.

                              i)

                              Metodo Nr. 7 1.2 punktas keičiamas taip:

                                          „2.

                                          poliesteris (34), elastomultiesteris (45) ir elastolefinas (46).“

                              j)

                              Metodo Nr. 8 1.2 punktas keičiamas taip:

                                          „2.

                                          vilna (1), gyvūnų plaukai (2 ir 3), šilkas (4), medvilnė (5), vario amoniakinis pluoštas (21), modalinis pluoštas (22), viskozinis pluoštas (25), poliamidas arba nailonas (30), poliesteris (34), elastomultiesteris (45) ir elastolefinas (46).
                                          Jis vienodai taikomas akriliniui ir tam tikram modifikuotam akriliniui pluoštui, apdorotiems beico dažais, tačiau netaikomas dažytiems antriniais chrominiais dažais.“

                              k)

                              Metodo Nr. 10 1.2 punktas keičiamas taip:

                                          „2.

                                          tam tikrais chloropluoštais (27), būtent polivinilchlorido pluoštais, nepriklausomai nuo to, ar jie chloruoti, ar ne, ir elastolefinu (46).“

                              l)

                              Metodas Nr. 11 iš dalies keičiamas taip:

                                          i)

                                          1.2 punktas keičiamas taip:

                                                      „2.

                                                      vilna (1), gyvūnų plaukai (2 ir 3) ir elastolefinas (46).“

                                          ii)

                                          5 punktas keičiamas taip:
                                          „5.   REZULTATŲ APSKAIČIAVIMAS IR IŠRAIŠKA
                                          Rezultatai apskaičiuojami kaip aprašyta bendruosiuose nurodymuose. Vilnos d reikšmė yra 0,985, o elastolefino – 1,00.“

                              m)

                              Metodas Nr. 14 iš dalies keičiamas taip:

                                          i)

                                          1.1 punktas keičiamas taip:

                                                      „1.

                                                      chloropluoštų (27), kurių pagrindas yra vinilo chlorido homopolimerais, nepriklausomai nuo to, ar jie chloruoti, ar ne, elastolefinas (46)
                                                      su“

                                          ii)

                                          2 punktas keičiamas taip:
                                          „2.   PRINCIPAS
                                          Iš žinomos sauso mišinio masės chloropluoštas arba elastolefinas (t.y. 1.2 minimi pluoštai) yra ištirpinamas koncentruota sieros rūgštimi (santykinis tankumas 20 °C temperatūroje yra 1,84). Liekana, kurią sudaro chloropluoštas arba elastolefinas surenkama, nuplaunama, išdžiovinama ir pasveriama. Jos masė, prireikus patikslinta, išreiškiama sauso mišinio masės procentine dalimi. Antrojo komponento procentinė dalis apskaičiuojama pagal sauso bandinio masės ir liekanos masės skirtumą.“